
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


11 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1242 


ΑΠΟΦΑΣΕΙΣ 

Αριθ. οικ. 174063 

Κανονισμός Λειτουργίας Καθεστώτος Υποχρέωσης 

Ενεργειακής Απόδοσης. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1 .Το ν. 4342/2015 "Συνταξιοδοτικές ρυθμίσεις, ενσω¬ 
μάτωση στο Ελληνικό Δίκαιο της Οδηγίας 2012/27/ΕΕ 
του Ευρωπαϊκού Κοινοβουλίου και του Συμβουλίου της 
25ης Οκτωβρίου 2012 «Για την ενεργειακή απόδοση,...» 
και άλλες διατάξεις" (ΦΕΚ Α' 143), όπως τροποποιήθη¬ 
κε με το άρθρο 48 του ν. 4409/2016 "Πλαίσιο για την 
ασφάλεια στις υπεράκτιες εργασίες έρευνας και εκμετάλ¬ 
λευσης υδρογονανθράκων, ενσωμάτωση της Οδηγίας 
2013/30/ΕΕ, τροποποίηση του Π.δ. 148/2009 και άλλες 
διατάξεις" (ΦΕΚ Α' 136), και ιδίως το άρθρο 9 αυτού. 

2. Το π.δ. 63/2005 "Κωδικοποίηση νομοθεσίας για την 
Κυβέρνηση και τα Κυβερνητικά Οργανα" (ΦΕΚ Α'98), και 
ειδικότερα το άρθρο 90 αυτού. 

3. Το π.δ.100/2014 "Οργανισμός Υπουργείου Περιβάλ¬ 
λοντος, Ενέργειας και Κλιματικής Αλλαγής" (ΦΕΚ Α'85) 
άρθρα 10 και 42 παρ. γ. 

4. Το π.δ. 70/2015 "Ανασύσταση των Υπουργείων 
Πολιτισμού και Αθλητισμού,... και του Υπουργείου Πα¬ 
ραγωγικής Ανασυγκρότησης, Περιβάλλοντος και Ενέρ¬ 
γειας σε Υπουργείο Περιβάλλοντος και Ενέργειας.... " 
(ΦΕΚ Α' 114). 

5. Το π.δ. 125/2016 "Διορισμός Υπουργών, Αναπληρω¬ 
τών Υπουργών και Υφυπουργών" (ΦΕΚ Α' 210). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Ορισμοί 

- Καθεστώς Επιβολής Υποχρέωσης Ενεργειακής Από¬ 
δοσης, εφεξής «Καθεστώς»: κατά την έννοια του άρθρου 
9 του ν. 4342/2015. 

- Χρονική Περίοδος Εφαρμογής Καθεστώτος: 1 /I /2017 
έως 31/12/2020. 

- Νέες Εξοικονομήσεις Ενέργειας: οι εξοικονομήσεις 
ενέργειας που προκύπτουν κατά το έτος εφαρμογής των 
μέτρων. 


- Διαρκείς Ετήσιες Εξοικονομήσεις Ενέργειας: Οι εξοι¬ 
κονομήσεις ενέργειας που προκύπτουν από μέτρα που 
έχουν εφαρμοστεί σε προηγούμενα έτη και εξαρτώνται 
από τη διάρκεια ζωής τους. 

- Διάρκεια Ζωής Μέτρων: η χρονική περίοδος, σε έτη, 
κατά την οποία προκύπτουν Νέες και Διαρκείς Ετήσιες 
Εξοικονομήσεις Ενέργειας από την εφαρμογή των μέτρων. 

- Συνολικός Σωρευτικός Στόχος: η συνολική εξοικονό¬ 
μηση ενέργειας στην τελική χρήση που πρέπει να επιτευ¬ 
χθεί από Υπόχρεα Μέρη κατά την περίοδο 2017-2020, 
η οποία ορίζεται σε 333 χιλιότονους ισοδύναμου πετρε¬ 
λαίου (Κϊοθ) και προκύπτει από το άθροισμα των Νέων 
και των Διαρκών Ετήσιων Εξοικονομήσεων Ενέργειας. 

- Ετήσιος Σωρευτικός Στόχος: το μέρος του Συνολικού 
Σωρευτικού Στόχου που καθορίζεται για κάθε έτος, ως 
εξής: 100 ΚΙοθ για το έτος 2017,133 Κΐθθγιατοέτος2018, 
67 Κϊοθ για το έτος 2019 και 33 Κϊοθ για το έτος 2020. 

- Ετήσιος Σωρευτικός Στόχος Υπόχρεου Μέρους: το 
μέρος του Ετήσιου Σωρευτικού Στόχου που ανατίθεται 
στο Υπόχρεο Μέρος. 

- Ετήσιο Ποσοστό Συμμόρφωσης: το ποσοστό επί 
τοις % του Ετήσιου Σωρευτικού Στόχου για κάθε Υπόχρεο 
Μέρος, το οποίο εκπληρώνεται σε ένα Έτος Αναφοράς. 

- Ελάχιστο Ετήσιο Ποσοστό Συμμόρφωσης: το ελάχι¬ 
στο ποσοστό επί τοις % του Ετήσιου Σωρευτικού Στόχου 
του που οφείλει να εκπληρώνει το Υπόχρεο Μέρος σε 
ένα Έτος Αναφοράς και καθορίζεται ως εξής: για το 2017 
30%, 2018 50%, 2019 50%, 2020 100%. 

- Μονάδα Εξοικονόμησης Ενέργειας: η εξοικονόμηση 
ενέργειας που επιτυγχάνεται με μέτρα βελτίωσης της 
ενεργειακής απόδοσης στην τελική χρήση, τα οποία 
έχουν ελεγχθεί και επαληθευτεί από τον Διαχειριστή 
Υπολογισμού, Παρακολούθησης, Ελέγχου και Επαλήθευ¬ 
σης και η οποία αντιστοιχεί σε 1 χιλιότονο ισοδύναμου 
πετρελαίου (Κϊοθ). 

- Έτος Αναφοράς: το ημερολογιακό έτος κατά το οποίο 
ανατίθεται στα Υπόχρεα Μέρη ο Ετήσιος Σωρευτικός 
Στόχος. 

- Αρμόδια Αρχή: η Διεύθυνση Ενεργειακών Πολιτικών 
και Ενεργειακής Αποδοτικότητας, του Υπουργείου Περι¬ 
βάλλοντος και Ενέργειας, η οποία έχει την εποπτεία για 
τη λειτουργία του Καθεστώτος. 

- Διαχειριστής Υπολογισμού, Παρακολούθησης, Ελέγ¬ 
χου και Επαλήθευσης Καθεστώτος Επιβολής Υποχρέω¬ 
σης Ενεργειακής Απόδοσης, εφεξής «Διαχειριστής»: το 

ΚΑΠΕ ως ο ανεξάρτητος φορέας για την υλοποίηση των 
απαιτούμενων δράσεων Υπολογισμού, Παρακολούθη¬ 
σης, Ελέγχου και Επαλήθευσης του Καθεστώτος. 

- Πληροφοριακό Σύστημα Υπολογισμού, Παρακο¬ 
λούθησης, Ελέγχου και Επαλήθευσης του Καθεστώτος: 
το Πληροφοριακό Σύστημα για την υποστήριξη των 
δράσεων Υπολογισμού, Παρακολούθησης, Ελέγχου και 
Επαλήθευσης του Καθεστώτος, εφεξής Πληροφοριακό 
Σύστημα. 

- Ετήσια Κατανομή του Συνολικού Σωρευτικού Στό¬ 
χου: ο καταμερισμός του Συνολικού Σωρευτικού Στόχου 
που δημοσιεύεται από την Αρμόδια Αρχή ετησίως και 
περιλαμβάνει: 

α. τα Υπόχρεα Μέρη καθώς και το μέρος του Ετήσιου 
Σωρευτικού Στόχου που ανατίθεται σε κάθε Υπόχρεο 
Μέρος για ένα συγκεκριμένο Έτος Αναφοράς, και 

β. τα Υπόχρεα Μέρη με ανεκπλήρωτο Ετήσιο Σωρευ- 
τικό Στόχο προηγούμενου Έτους Αναφοράς. 

- Υπόχρεα Μέρη: κατά την έννοια της παραγράφου 1 
του άρθρου 9 του ν. 4342/2015. 

- Ετήσιο Σχέδιο Συμμόρφωσης Υπόχρεου Μέρους: το 
σχέδιο δράσης που υποβάλλει το Υπόχρεο Μέρος για την 
επίτευξη του μέρους του Ετήσιου Σωρευτικού Στόχου 
που του ανατίθεται. 

- Εκκαθάριση: η διαδικασία κατά την οποία γίνεται η 
αποτίμηση της επίτευξης των Ετήσιων Σωρευτικών Στό¬ 
χων Υπόχρεων Μερών και ο προσδιορισμός των θετικών 
ή αρνητικών αποκλίσεων. 

- Ετήσια Έκθεση Αποτελεσμάτων: η έκθεση που υπο¬ 
βάλλεται από τον Διαχειριστή για τις δράσεις Υπολο¬ 
γισμού, Παρακολούθησης, Ελέγχου και Επαλήθευσης 
του Καθεστώτος που πραγματοποιήθηκαν και τα απο¬ 
τελέσματα της εφαρμογής του Καθεστώτος για το Έτος 
Αναφοράς. 

- Ανταλλαγή: η διαδικασία κατά την οποία επιτρέπεται 
σε Υπόχρεο Μέρος να ανταλλάσσει με άλλο Υπόχρεο 
Μέρος πλεόνασμα Μονάδων Εξοικονόμησης Ενέργειας 
που έχει πιστοποιηθεί από τον Διαχειριστή. 

- Μεταφορά: η διαδικασία κατά την οποία η υποχρέ¬ 
ωση που απορρέει από το ανεκπλήρωτο μέρος του 
Ετήσιου Σωρευτικού Στόχου Υπόχρεου Μέρους μετα- 
κυλίεται σε άλλο έτος εκτός του Έτους Αναφοράς και 
πάντως εντός της χρονικής περιόδου εφαρμογής του 
Καθεστώτος. 

- Κόστος Συμμόρφωσης: Το κόστος που εκφράζε¬ 
ται σε ευρώ ανά Κϊοθ, που ισοδυναμεί με το ποσό που 
απαιτείται για δράσεις που επιτυγχάνουν εξοικονόμηση 
ενέργειας στην τελική χρήση ύψους 1 Κϊοθ, αποτελεί το 
χρηματικό ισοδύναμο για εξαγορά της υποχρέωσης, τη 
βάση υπολογισμού για τυχόν κυρώσεις και παραμένει 
σταθερό καθ' όλη τη διάρκεια της χρονικής εφαρμογής 
του Καθεστώτος. 

Ποσότητα Εξαγοράς: οι Μονάδες Εξοικονόμησης Ενέρ¬ 
γειας επί των οποίων εφαρμόζεται το Κόστος Εξαγοράς 
για τον υπολογισμό του ποσού της εξαγοράς. 

- Σχέδιο Δράσης Αντιμετώπισης της Ενεργειακής Πενί¬ 
ας: κατά την έννοια της του άρθρου 25 του ν. 4342/2015. 

- Μηχανισμός Ελέγχου και Επαλήθευσης: η διαδικασία 
έλεγχου και επαλήθευσης της πραγματικής εφαρμογής 


των μέτρων βελτίωσης της ενεργειακής απόδοσης, τα 
οποία υλοποιούνται από τα Υπόχρεα Μέρη στο πλαίσιο 
εφαρμογής του Καθεστώτος. 

- Μηχανισμός Μέτρησης και Παρακολούθησης: η δι¬ 
αδικασία Μέτρησης και Παρακολούθησης των μέτρων 
βελτίωσης της ενεργειακής απόδοσης, τα οποία υλοποι¬ 
ούνται από τα Υπόχρεα Μέρη στο πλαίσιο εφαρμογής 
του Καθεστώτος. 

Άρθρο 2 
Σκοπός 

Σκοπός της παρούσας απόφασης είναι η αξιοποίηση 
του διαθέσιμου δυναμικού εξοικονόμησης ενέργειας 
στην τελική χρήση με την ενεργή συμμετοχή των δια¬ 
νομέων ενέργειας ή/και επιχειρήσεων λιανικής πώλησης 
ενέργειας στην επίτευξη των δεσμεύσεων της χώρας για 
τον στόχο εξοικονόμησης ενέργειας, με επιπρόσθετα 
οφέλη τη μείωση τιμολογίων ενέργειας, την προώθηση 
των ενεργειακών υπηρεσιών και του κλάδου Επιχειρή¬ 
σεων Ενεργειακών Υπηρεσιών (ΕΕΥ), την ενίσχυση ει¬ 
σοδηματικά χαμηλών νοικοκυριών και τη βελτίωση του 
περιβάλλοντος. 

Άρθρο 3 
Αρμοδιότητες 

Η λειτουργία του Καθεστώτος περιλαμβάνει σύνολο 
διαδικασιών που σχεδιάζονται και παρακολουθούνται 
από την Αρμόδια Αρχή και τον Διαχειριστή. 

Αρμόδια Αρχή: Στην Αρμόδια Αρχή ανήκουν οι ακό¬ 
λουθες αρμοδιότητες: 

- Ο καθορισμός του κανονιστικού πλαισίου λειτουργίας 
του Καθεστώτος. 

Η διασφάλιση της συμμόρφωσης των Υπόχρεων Με¬ 
ρών. 

- Ο καθορισμός των Υπόχρεων Μερών και η δημοσί¬ 
ευση της Ετήσιας Κατανομής του Συνολικού Σωρευτικού 
Στόχου. 

- Ο καθορισμός του Κόστους Συμμόρφωσης. 

Διαχειριστής: Στον Διαχειριστή ανήκουν οι ακόλουθες 

αρμοδιότητες: 

- Η δημοσιοποίηση και επικαιροποίηση ενδεικτικού 
καταλόγου επιλέξιμων μέτρων στο πλαίσιο του άρθρου 
9 του ν. 4342/2015 και ο καθορισμός όλων των απαιτού- 
μενων τεχνικών παραμέτρων. 

- Η αξιολόγηση, έγκριση και δημοσιοποίηση των μέ¬ 
τρων, τα οποία θα προταθούν από τα Υπόχρεα Μέρη, 
συμπεριλαμβανομένων των τεχνικών παραμέτρων. 

- Η ανάπτυξη, επικαιροποίηση και δημοσιοποίηση των 
τύπων υπολογισμού της εξοικονομηθείσας ενέργειας 
με τη μεθοδολογία «από τη βάση στην κορυφή» και η 
τροποποίηση του Πληροφοριακού Συστήματος. 

- Ο έλεγχος των υποβληθέντων Ετήσιων Σχεδίων Συμ¬ 
μόρφωσης Υπόχρεων Μερών και η αποστολή παρατη¬ 
ρήσεων στο Υπόχρεα Μέρη. 

- Η υλοποίηση όλων των απαιτούμενων διαδικασιών 
υπολογισμού, παρακολούθησης, ελέγχου και επαλήθευ¬ 
σης των υλοποιηθέντων μέτρων (Παράρτημα II). 

- Ο έλεγχος και επικύρωση της εκτιμηθείσας εξοικο¬ 
νόμησης ενέργειας από τα μέτρα στο πλαίσιο της Εκ¬ 
καθάρισης. 

- Η παρακολούθηση του βαθμού συμμόρφωσης κάθε 
Υπόχρεου Μέρους. 

- Η προετοιμασία και υποβολή της Ετήσιας Έκθεσης 
Αποτελεσμάτων στην Αρμόδια Αρχή. 

- Η παροχή τεχνικής υποστήριξης στα Υπόχρεα Μέρη 
αναφορικά με τις διαδικασίες υπολογισμού, παρακολού¬ 
θησης ελέγχου και επαλήθευσης. 

- Η υποβολή προτάσεων στην Αρμόδια Αρχή για τη 
βελτίωση της αποτελεσματικότητας του Καθεστώτος. 

- Η διαχείριση και συντήρηση του Πληροφοριακού 
Συστήματος. 

- Η διοργάνωση τεχνικών συναντήσεων με όλα τα 
εμπλεκόμενα μέρη (Υπόχρεα Μέρη και Αρμόδια Αρχή), 
ώστε να συζητηθούν θέματα αναφορικά με τη λειτουρ¬ 
γία του Καθεστώτος. 

Άρθρο 4 

Στάδια εφαρμογής Καθεστώτος 

Ο ετήσιος χρονικός κύκλος εφαρμογής του Καθεστώ¬ 
τος περιλαμβάνει τα ακόλουθα διακριτά στάδια: 

- Καθορισμός Υπόχρεων Μερών και Ετήσια Κατανομή 
Συνολικού Σωρευτικού Στόχου, σύμφωνα με το Άρθρο 
5 του παρόντος. 

- Υποβολή Ετήσιου Σχεδίου Συμμόρφωσης από τα 
Υπόχρεα Μέρη, σύμφωνα με το Άρθρο 6 του παρόντος. 

- Αξιολόγηση μέτρων βελτίωσης ενεργειακής απόδο¬ 
σης από τον Διαχειριστή του Συστήματος, σύμφωνα με 
το Άρθρο 6 του παρόντος. 

- Εκκαθάριση, σύμφωνα με το Άρθρο 8 του παρόντος. 

- Έκθεση Αποτελεσμάτων, σύμφωνα με το Άρθρο 9 
του παρόντος. 

Άρθρο 5 

Καθορισμός Υπόχρεων Μερών 

και Ετήσια Κατανομή 

του Συνολικού Σωρευτικού Στόχου 

Με υπουργική απόφαση που εκδίδεται το Νοέμβριο 
κάθε έτους καθορίζονται τα Υπόχρεα Μέρη για την 
εφαρμογή του Καθεστώτος κατά το επόμενο Έτος Ανα¬ 
φοράς και κατανέμεται ο Ετήσιος Σωρευτικός Στόχος 
στα Υπόχρεα Μέρη, βάσει επικαιροποιημένων επίσημων 
στατιστικών στοιχείων πωλήσεων ενέργειας συνολικής 
διάρκειας ενός έτους. Για την ηλεκτρική ενέργεια λαμ- 
βάνεται υπόψη η χρονική περίοδος του δεύτερου εξα¬ 
μήνου ν-2 και του πρώτου εξάμηνου ν-1, όπου ν είναι το 
Έτος Αναφοράς. Για το φυσικό αέριο και τα πετρελαϊκά 
προϊόντα λαμβάνεται υπόψη το έτος ν-2.0 πίνακας των 
Υπόχρεων Μερών επικαιροποιείται κάθε έτος με υπουρ¬ 
γική απόφαση. 

Ο πίνακας των Υπόχρεων Μερών για το Έτος Αναφο¬ 
ράς 2017 παρατίθεται στο Παράρτημα I. 

Τα Υπόχρεα Μέρη επιλέγονται από παρόχους ηλεκτρι¬ 
κής ενέργειας, φυσικού αερίου και πετρελαϊκών προϊό¬ 
ντων (πλην αεροπορικών καυσίμων). Ως υπόχρεα μέρη 
για κάθε ενεργειακό προϊόν, επιλέχθηκαν οι πάροχοι 
ενέργειας, οι οποίοι ταυτόχρονα κατέχουν συσωρευτικά 
κατ' ελάχιστον το 95% της πωληθείσας ενέργειας κατά 
την τελική κατανάλωση και διαθέτουν μερίδιο της αγο¬ 
ράς ενέργειας άνω του 1 % επί της πωληθείσας ενέργειας. 


Ο στόχος εξοικονόμησης ενέργειας κατανέμεται στα Υπό¬ 
χρεα Μέρη που επιλέχθηκαν ως ποσοστό της πωληθεί¬ 
σας ενέργειας του κάθε Υπόχρεου Μέρους στο σύνολο 
των πωλήσεων ενέργειας όλων των Υπόχρεων Μερών. 

Η εκπλήρωση του Ετήσιου Σωρευτικού Στόχου δύνα- 
ται να πραγματοποιηθεί με την υλοποίηση μέτρων είτε 
από τα Υπόχρεα Μέρη, είτε από τρίτα μέρη. Τ α Υπόχρεα 
Μέρη αναλαμβάνουν: 

-Την υποχρέωση για εκπλήρωση του Ετήσιου Σωρευ- 
τικού Στόχου και τήρηση των προβλεπόμενων διαδικα¬ 
σιών στο πλαίσιο του Καθεστώτος 

- το οικονομικό βάρος της υποχρέωσης χωρίς συμμε¬ 
τοχή του κράτους 

- την υποχρέωση υποβολής στατιστικών δεδομένων 
που αφορούν τις πωλήσεις τους. 

Σε περιπτώσεις που εταιρεία ενός τομέα έχει παύσει 
να λειτουργεί ή να δραστηριοποιείται, το ανεκπλήρωτο 
μέρος του Ετήσιου Σωρευτικού Στόχου της μεταφέρεται 
στην Ετήσια Κατανομή του Συνολικού Σωρευτικού Στό¬ 
χου κατά το επόμενο Έτος Αναφοράς, αναδιανεμημένο 
στα Υπόχρεα Μέρη του αντίστοιχου κλάδου σύμφωνα 
με τις πωλήσεις τους. 

Εξαιρούνται από την υποχρέωση για εκπλήρωση του 
Ετήσιου Σωρευτικού Στόχου εταιρείες που τελούν υπό 
εκκαθάριση, αναγκαστική διαχείριση ή πτώχευση. 

Ο Ετήσιος Σωρευτικός Στόχος Υπόχρεου Μέρους δια¬ 
τηρείται ως υποχρέωση μέχρι την εκπλήρωσή του. 

Άρθρο 6 

Ετήσιο Σχέδιο Συμμόρφωσης Υπόχρεων Μερών 

Το Ετήσιο Σχέδιο Συμμόρφωσης αποτελεί το σχέδιο 
δράσης των Υπόχρεων Μερών για την εκπλήρωση της 
υποχρέωσής τους. 

Τα Υπόχρεα Μέρη υποβάλλουν Ετήσιο Σχέδιο Συμμόρ¬ 
φωσης το αργότερο μέχρι το τέλος Ιουνίου του Έτους 
Αναφοράς το οποίο αξιολογείται και οριστικοποιείται 
μετά από έλεγχο από τον Διαχειριστή εντός διμήνου 
από την υποβολή του. Τα Υπόχρεα Μέρη δύνανται να 
εκπληρώσουν τον Ετήσιο Σωρευτικό Στόχο τους, ή/και 
τα μεταφερόμενα υπόλοιπα του άρθρου 11, είτε με εξα¬ 
γορά, είτε με ανταλλαγή, είτε με υλοποίηση μέτρων είτε 
με συνδυασμό των ανωτέρω. 

Σε περίπτωση εξαγοράς Μονάδων Εξοικονόμησης 
Ενέργειας, πλέον του Ελάχιστου Ποσοστού Συμμόρφω¬ 
σης, η Ποσότητα Εξαγοράς υπολογίζεται ως οι Μονάδες 
Εξοικονόμησης Ενέργειας διαιρεμένες με πλήθος των 
ετών από το Έτος Αναφοράς (μη συμπεριλαμβανομένου) 
έως και το 2020, το δε Κόστος Εξαγοράς είναι ίσο με το 
Κόστος Συμμόρφωσης. 

Μετά την οριστικοποίηση του Ετήσιου Σχεδίου Συμ¬ 
μόρφωσης ο διαχειριστής ενημερώνει κάθε Υπόχρεο Μέ¬ 
ρος αναφορικά με τις διαδικασίες ελέγχου και επαλήθευ¬ 
σης που θα ακολουθηθούν για κάθε μέτρο ξεχωριστά. 

Το Ετήσιο Σχέδιο Συμμόρφωσης περιλαμβάνει τη δή¬ 
λωση ανάληψης υποχρέωσης του Υπόχρεου Μέρους, τα 
μέτρα, περιγραφή τους καθώς και τεκμηρίωση όλων των 
τεχνικών θεμάτων σχετικών με αυτά. 

Η δήλωση ανάληψης υποχρέωσης υπογράφεται από 
το νόμιμο εκπρόσωπο του Υπόχρεου Μέρους. 

Τα Υπόχρεα Μέρη μπορούν να τροποποιούν το υπο- 
βληθέν Ετήσιο Σχέδιο Συμμόρφωσης κατά την πορεία 
υλοποίησης αυτού. Ο Διαχειριστής οφείλει να ελέγχει και 
αξιολογεί κάθε φορά το τροποποιημένο Ετήσιο Σχέδιο 
Συμμόρφωσης. 

Για οποιαδήποτε μεταβολή στη μορφή ή στην επωνυ¬ 
μία ή άλλα στοιχεία Υπόχρεου Μέρους, ενημερώνεται ο 
Διαχειριστής. 

Άρθρο 7 

Πληροφοριακό Σύστημα Υπολογισμού, 

Παρακολούθησης, Ελέγχου 

και Επαλήθευσης του Καθεστώτος 

-Τα Υπόχρεα Μέρη καταχωρούν στο Πληροφοριακό 
Σύστημα τα μέτρα τα οποία έχουν υλοποιηθεί μέσα στο 
έτος αναφοράς είτε συνολικά είτε τμηματικά. 

- Τα Υπόχρεα Μέρη καταχωρούν στο Πληροφοριακό 
Σύστη μα τις ανταλλασσόμενες και μετακυλιόμενες Μο¬ 
νάδες Εξοικονόμησης Ενέργειας. 

- Ο Διαχειριστής υλοποιεί τις απαραίτητες διαδικασί¬ 
ες ελέγχου και επαλήθευσης μετά την καταχώριση των 
μέτρων στο Πληροφοριακό Σύστημα από τα Υπόχρεα 
Μέρη. 

- Η μεθοδολογία υπολογισμού των εξοικονομήσεων 
από τις επιλεχθείσες παρεμβάσεις (Παράρτημα III). 

Άρθρο 8 

Διαδικασία Εκκαθάρισης 

Η διαδικασία εκκαθάρισης διενεργείται από τον Δια¬ 
χειριστή και έχει ως σκοπό τον προσδιορισμό της θέσης 
(πλεονάσματος ή ελλείμματος) του Υπόχρεου Μέρους 
και ολοκληρώνεται τον Φεβρουάριο του επόμενου έτους 
από το Έτος Αναφοράς. 

Άρθρο 9 

Ετήσια Έκθεση Αποτελεσμάτων 

Ο Διαχειριστής συντάσσει Ετήσια Έκθεση Αποτελε¬ 
σμάτων, στην οποία περιλαμβάνονται πληροφορίες για 
τα μέτρα που υλοποιήθηκαν από κάθε Υπόχρεο Μέρος 
για τον βαθμό επίτευξης του Ετήσιου Σωρευτικού Στόχου 
του, τις δράσεις ελέγχου που υλοποιήθηκαν καθώς και 
τα αποτελέσματα της Διαδικασίας Εκκαθάρισης. 

Η Ετήσια Έκθεση Αποτελεσμάτων υποβάλλεται από 
τον Διαχειριστή προς την Αρμόδια Αρχή τον Μάρτιο του 
επόμενου έτους από το Έτος Αναφοράς. 

Άρθρο 10 

Αποκλίσεις 

Μετά από εισήγηση της Αρμόδιας Αρχής εκδίδεται 
υπουργική απόφαση που περιλαμβάνει τις θετικές ή αρ¬ 
νητικές αποκλίσεις από την επίτευξη του στόχου για κάθε 
Υπόχρεο Μέρος με βάση την Έκθεση Αποτελεσμάτων. 

Ως αρνητική απόκλιση Υπόχρεου Μέρους ορίζεται το 
μέρος του Ετήσιου Σωρευτικού Στόχου του το οποίο δεν 
έχει εκπληρωθεί, ενώ ως θετική απόκλιση ορίζεται το 
πλεόνασμα του Ετήσιου Σωρευτικού Στόχου που έχει 
επιτευχθεί. 

Ο Διαχειριστής υπολογίζει τις αποκλίσεις από το Ετή¬ 
σιο Σωρευτικό Στόχο για κάθε Υπόχρεο Μέρος και τις 
γνωστοποιεί με την Ετήσια Έκθεση Αποτελεσμάτων. 


Μετά την έκδοση της ανωτέρω υπουργικής απόφασης: 

α) Τα Υπόχρεα Μέρη τα οποία έχουν καλύψει το Ελά¬ 
χιστο Ετήσιο Ποσοστό Συμμόρφωσης, χωρίς να έχουν 
καλύψει το Ετήσιο Ποσοστό Συμμόρφωσης, δύνανται 
να προμηθευτούν μέσω ανταλλαγής ή/και να εξαγορά¬ 
σουν ή/και να μεταφέρουν τις υπολειπόμενες Μονάδες 
Εξοικονόμησης Ενέργειας. 

β) Τα Υπόχρεα Μέρη τα οποία δεν έχουν καλύψει το 
Ελάχιστο Ετήσιο Ποσοστό Συμμόρφωσης υποχρεούνται 
να προβούν σε εξαγορά ή ανταλλαγή του υπολειπόμε- 
νου μέχρι την κάλυψη του Ελάχιστου Ετήσιου Ποσοστού 
Συμμόρφωσης στόχου τους. Η Ποσότητα Εξαγοράς υπο¬ 
λογίζεται ως οι υπολειπόμενες Μονάδες Εξοικονόμησης 
Ενέργειας έως την κάλυψη του Ελάχιστου Ετήσιου Πο¬ 
σοστού Συμμόρφωσης διαιρεμένες με το πλήθος των 
ετών από το έτος έκδοσης της υπουργικής απόφασης 
του παρόντος άρθρου έως το 2020. 

Για την εξαγορά των υπολειπόμενων Μονάδων Εξοι¬ 
κονόμησης Ενέργειας έως τον Ετήσιο Σωρευτικό Στόχο 
Υπόχρεου Μέρους, ισχύουν τα οριζόμενα στο άρθρο 14. 

Σε περίπτωση θετικής απόκλισης του Ετήσιου Σωρευ- 
τικού Στόχου Υπόχρεου Μέρους, οι πλεονάζουσες ΜΕΕ 
δύνανται να χρησιμοποιηθούν για την εκπλήρωση του 
Ετήσιου Σωρευτικού Στόχου επόμενου Έτους Αναφο¬ 
ράς ή για την κάλυψη αρνητικής απόκλισηςτου Ετήσιου 
Σωρευτικού Στόχου προηγούμενου Έτους Αναφοράς. 

Άρθρο 11 

Μεταφερόμενο Υπόλοιπο 

Σε περίπτωση αρνητικής απόκλισης από τον Ετήσιο 
Σωρευτικό Στόχο Υπόχρεου Μέρους, η υποχρέωση δύ- 
ναται να εκπληρωθεί σύμφωνα με τα οριζόμενα στο 
εδάφιο (γ) της παρ. 7 του άρθρου 9 του ν.4342/2015. 

Άρθρο 12 

Ανταλλαγή 

Στην περίπτωση Ανταλλαγής, τα Υπόχρεα Μέρη δη¬ 
λώνουν στο Σχέδιο Συμμόρφωσής τους τις ανταλλασ¬ 
σόμενες Μονάδες Εξοικονόμησης Ενέργειας. 

Οι Ανταλλασσόμενες Μονάδες Εξοικονόμησης Ενέρ¬ 
γειας είναι πιστοποιημένες από τον Διαχειριστή μετά την 
ολοκλήρωση της διαδικασίας Εκκαθάρισης. 

Τα Υπόχρεα Μέρη προβαίνουν στη διαδικασία 
Ανταλλαγής, αφού γνωστοποιήσουν αμφότερα στον 
Διαχειριστή το ύψος των ανταλλασσόμενων Μονάδων 
Εξοικονόμησης Ενέργειας μέσω του Ετήσιου Σχεδίου 
Συμμόρφωσης. 

Δεν επιτρέπεται η ανταλλαγή εξαγορασμένων Μονά¬ 
δων Εξοικονόμησης Ενέργειας, αλλά και η περαιτέρω 
ανταλλαγή Μονάδων Εξοικονόμησης Ενέργειας που 
προέρχονται από διαδικασία Ανταλλαγής. 

Οι εμπορικοί όροι της συμφωνίας αφορούν αποκλει¬ 
στικά τα συμβαλλόμενα μέρη. 

Άρθρο 13 

Εξαγορά 

Τα Υπόχρεα Μέρη δηλώνουν τις Μονάδες Εξοικονό¬ 
μησης Ενέργειας που προτίθενται να εξαγοράσουν στο 
Ετήσιο Σχέδιο Συμμόρφωσης. 

Ο Διαχειριστής προσδιορίζει το ποσό εξαγοράς και ει- 
σηγείται στην Αρμόδια Αρχή για την έκδοση υπουργικής 
απόφασης, όπου θα δημοσιεύονται τα Υπόχρεα Μέρη 
και τα ακριβή ποσά εξαγοράς ενός εκάστου. 

Η εξαγορά διενεργείται εντός 3 μηνών από την έκδοση 
της εν λόγω υπουργικής απόφασης. 

Άρθρο 14 

Κόστος Εξαγοράς -Κόστος Συμμόρφωσης 

1 .Το Κόστος Συμμόρφωσης ορίζεται σε μισό (0,5) εκα¬ 
τομμύριο ευρώ ανά Κϊοθ. 

2. Στην περίπτωση του άρθρου 10.α) το Κόστος Εξα¬ 
γοράς είναι ίσο με το Κόστος Συμμόρφωσης. 

3. Στην περίπτωση του άρθρου ΙΟ.β) το Κόστος Εξα¬ 
γοράς υπολογίζεται σύμφωνα με τον ακόλουθο τύπο: 

Κ.Ε. = Κ.Σ. + [(Ε.Ε.Π.Σ. - Ε.Π.Σ.)/ Ε.Ε.Π.Σ.]* Κ.Σ., 

όπου 

Κ.Ε.= Κόστος Εξαγοράς σε ευρώ/Κΐοθ 

Κ.Σ - Κόστος Συμμόρφωσης σε ευρώ/Κΐοθ 

Ε.Π.Σ. = Ετήσιο Ποσοστό Συμμόρφωσης 

Ε.Ε.Π.Σ. = Ελάχιστο Ετήσιο Ποσοστό Συμμόρφωσης 
και εφόσον ισχύει ότι Ε.Π.ΣχΕ.Ε.Π.Σ. 

4. Το έτος 2021, ο Διαχειριστής προβαίνει σε συνολική 
αποτίμηση των ΜΕΕ για κάθε Υπόχρεο Μέρος. 

Σε περίπτωση που: 

α) Το Υπόχρεο Μέρος έχει εκπληρώσει τουλάχιστον το 
75% του Συνόλου των Ετήσιων Σωρευτικών Στόχων του, 
το ποσό εξαγοράς υπολογίζεται ως εξής: 

Ποσό Εξαγοράς = (Σύνολο Ετήσιων Σωρευτικών Στό¬ 
χων - Επιτευχθείσες Μονάδες Εξοικονόμησης Ενέργειας) 
* 0,5 εκ. ευρώ ανά Κϊοθ. 

β) Το Υπόχρεο Μέρος έχει εκπληρώσει λιγότερο του 
75% του Συνόλου των Ετήσιων Σωρευτικών Στόχων του, 
το ποσό εξαγοράς υπολογίζεται ως εξής: Π οσό Εξαγοράς = 
Σύνολο Ετήσιων Σωρευτικών Στόχων * 0,25 * 0,5 εκ. ευρώ 
ανά Κϊοθ + (Σύνολο Ετήσιων Σωρευτικών Στόχων * 0,75 - 
Επιτευχθείσες Μονάδες Εξοικονόμησης Ενέργειας) * 
(2 * 0,5 εκ. ευρώ ανά Κϊοθ). 

Άρθρο 15 

Στατιστικά Δεδομένα 

Κάθε Υπόχρεο Μέρος υποβάλει μέχρι το τέλος Ια¬ 
νουάριου του επόμενου έτους από το Έτος Αναφοράς 
στην Αρμόδια Αρχή συγκεκριμένα στατιστικά στοιχεία 
για τη δραστηριότητα και τους πελάτες του στο πλαίσιο 
της υποχρέωσης της παραγράφου 8 του άρθρου 9 του 


ν. 4342/2015. Τα απαιτούμενα στατιστικά στοιχεία πα¬ 
ρουσιάζονται στο Παράρτημα IV ανά ενεργειακό προϊόν. 

Άρθρο 16 

Κυρώσεις 

Σε περίπτωση μη τήρησης της υποχρέωσης αναφο¬ 
ρικά με τους Ετήσιους Σωρευτικούς Στόχους Υπόχρεου 
Μέρους, η Αρμόδια Αρχή εισηγείται στον Υπουργό Πε¬ 
ριβάλλοντος και Ενέργειας με τεκμηριωμένη έκθεση που 
κοινοποιεί στο Υπόχρεο Μέρος, την επιβολή προστίμου 
όπως ορίζεται στο άρθρο 14 του ν. 4342/2015 με βάση το 
Κόστος Συμμόρφωσης. Το Υπόχρεο Μέρος καταβάλλει 
το προβλεπόμενο ποσό στοΤαμείο Ενεργειακής Απόδο¬ 
σης του άρθρου 21 του ν. 4342/2015. 

Σε περίπτωση μη τήρησης της υποχρέωσης για την 
υποβολή των στατιστικών δεδομένων του Άρθρου 15, 
το Υπόχρεο Μέρος καταβάλλει πρόστιμο από πέντε χι¬ 
λιάδες (5.000) ευρώ έως πενήντα χιλιάδες (50.000) ευρώ 
στοΤαμείο Ενεργειακής Απόδοσης σύμφωνα μετηνπα- 
ράγραφο 2, άρθρου 14 του ν. 4342/2015. 

Άρθρο 17 

Λοιπές διατάξεις 

1. Στο πλαίσιο της εκπλήρωσης του στόχου Υπόχρε¬ 
ου Μέρους, οι Μονάδες Εξοικονόμησης Ενέργειας που 
προέρχονται από την υλοποίηση τεχνικών ή/και συμπε- 
ριφορικών μέτρων σε ευάλωτα νοικοκυριά λογίζονται με 
συντελεστή προσαύξησης 1,4. 

2. Μέχρι την έκδοση του Σχεδίου Δράσης Αντιμετώ¬ 
πισης της Ενεργειακής Πενίας, ως ευάλωτα νοικοκυριά 
θεωρούνται τα νοικοκυριά που εντάσσονται σε Κοινω¬ 
νικά Οικιακά Τιμολόγια (ΚΟΤ). 

Άρθρο 18 

Καταργούμενες - Μεταβατικές διατάξεις 

Από τη δημοσίευση της παρούσας απόφασης καταρ- 
γείται η Δ6/29826/28.12.2011 απόφαση του υπουργού 
Περιβάλλοντος, Ενέργειας και Κλιματικής Αλλαγής «Υπο¬ 
χρεώσεις διανομέων ενέργειας, διαχειριστών δικτύων 
διανομής και επιχειρήσεων λιανικής πώλησης ενέργειας 
για την παροχή στοιχείων τελικής ενεργειακής χρήσης» 
(Β' 3254). 

Άρθρο 19 

Δημοσίευση - Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 


ΠΑΡΑΡΤΗΜΑ I 

Κατανομή Στόχου σε υπόχρεα Μέρη 


Α/Α 

Υπόχρεο Μέρος 

Ενεργειακό Προϊόν 

Ποσοστό 

Ετήσιος Σωρευτικός 
Στόχος (Κϊοθ) 

1 

ΡΡΟ 

Ηλεκτρισμός 

31,8% 

31,76 

2 

ΗΕΚΟΝ 

Ηλεκτρισμός 

0,6% 

0,61 

3 

ΕΙ_ΡΕϋΙ50Ν 

Ηλεκτρισμός 

0,6% 

0,57 

4 

ΡΚΟΤΕΚΟΙΑ 

Ηλεκτρισμός 

0,5% 

0,47 

5 

ΕΚΟ ΑΒΕΕ 

Πετρέλαιο 

11,6% 

11,56 

6 

ΟΟΒΑΕΑΕ 

Πετρέλαιο 

9,6% 

9,62 

Α/Α 

Υπόχρεο Μέρος 

Ενεργειακό Προϊόν 

Ποσοστό 

Ετήσιος Σωρευτικός 
Στόχος (Κϊοθ) 

7 

ΕΛΛΗΝΙΚΑ ΚΑΥΣΙΜΑ ΑΕΕ 

Πετρέλαιο 

7,0% 

7,01 

8 

ΑνίΝΟΙΙ ΑΒΕΝΕΠ 

Πετρέλαιο 

5,8% 

5,78 

9 

ΑΙΓΑΙΟΝ ΟΙΛ 

Πετρέλαιο 

5,4% 

5,36 

10 

ΚΕνΟΙΕΑ.Ε. 

Πετρέλαιο 

5,1% 

5,06 

11 

ΕΛΙΝΟΙΛ Α.Ε. 

Πετρέλαιο 

4,8% 

4,83 

12 

ΕΤΕΚΑΑ.Ε. 

Πετρέλαιο 

3,3% 

3,33 

13 

5ΙΕΚ ΟΙΕ5.Α. 

Πετρέλαιο 

1,8% 

1,78 

14 

ΜΑΜΙΟΟΙΕΟΕΤΟΙΕ ΑΕ 

Πετρέλαιο 

1,2% 

1,22 

15 

(ΙΟΒΑΕ 0Α5 ΑΕΒΕΥ 

Πετρέλαιο 

1,2% 

1,18 

16 

ΠΕΤΡΟΓΚΑΖ 

Πετρέλαιο 

1,1% 

1,12 

17 

ΚΑΟIίΑ^^ΟI ΚΟΥΤΛΑ Α.Ε. 

Πετρέλαιο 

0,9% 

0,92 

18 

αΥίΙΙΟΝ ΕΛΛΑΣ 

Πετρέλαιο 

0,8% 

0,75 

19 

ΑΡΓΩΑ.Ε. 

Πετρέλαιο 

0,4% 

0,42 

20 

ΤΟΠ ΓΚΑΖ ΑΕ 

Πετρέλαιο 

0,3% 

0,30 

21 

Ρ0Α5.θυ 

Πετρέλαιο 

0,3% 

0,26 

22 

05 0Α5 

Πετρέλαιο 

0,2% 

0,18 

23 

ΡΟΔΟΓΚΑΖ ΑΕ 

Πετρέλαιο 

0,2% 

0,16 

24 

ΤΗΙΟΟΝ 0Α5 

Πετρέλαιο 

0,2% 

0,16 

25 

ΝΗΣΟΓΚΑΖ ΑΕ 

Πετρέλαιο 

0,1% 

0,07 

26 

ΕΕΟΝ0Α5ΑΒΕΕ 

Πετρέλαιο 

0,1 % 

0,06 

27 

ΥΓΡΑΕΡΙΑ ΠΡΙΜΑΓΚΑΖΑΕ 

Πετρέλαιο 

0,0% 

0,04 

28 

ΡΗΟΕΝΙΧ ΠΕΤΡΕΛΑΙΕΥΣΕΙΣ ΑΕ 

Πετρέλαιο 

0,0% 

0,04 

29 

ΔΕΠΑ 

Φυσικό αέριο 

0,8% 

0,75 

30 

ΕΠΑ ΘΕΣΣΑΛΟΝΙΚΗΣ 

Φυσικό αέριο 

1,6% 

1,62 

31 

ΕΠΑ ΑΤΤΙΚΗΣ 

Φυσικό αέριο 

2,1% 

2,14 

32 

ΕΠΑ ΘΕΣΣΑΛΙΑΣ 

Φυσικό αέριο 

0,9% 

0,90 

Σύνολο 

100,0% 

100 


ΠΑΡΑΡΤΗΜΑ II 

Μηχανισμός Ελέγχου και Επαλήθευσης 
Ο Μηχανισμός Ελέγχου και Επαλήθευσης αποσκοπεί 
στον αποτελεσματικό έλεγχο και στην αξιόπιστη επαλή¬ 
θευση της πραγματικής εφαρμογής των μέτρων βελτίωσης 
της ενεργειακής απόδοσης, τα οποία υλοποιούνται από τα 
Υπόχρεα Μέρη στο πλαίσιο εφαρμογής του Καθεστώτος. 

Ο Μηχανισμός Ελέγχου και Επαλήθευσης περιλαμβάνει 
την εφαρμογή τριών διαφορετικών σταδίων. Στο 1 ο στά¬ 
διο προβλέπεται η διενέργεια προκαταρτικών ελέγχων 
στο πλαίσιο των οποίων τα Υπόχρεα Μέρη πρέπει να 
υποβάλουν ξεχωριστά για κάθε μέτρο βελτίωσης της 
ενεργειακής απόδοσης που έχει υλοποιηθεί συγκεκρι¬ 
μένα έγγραφα και στοιχεία ώστε να τεκμηριώνεται η 
υλοποίησή τους. Η ενημέρωση των Υπόχρεων Μερών 
για το είδος των απαιτούμενων εγγράφων και στοιχείων 
θα πραγματοποιείται από τον Διαχειριστή μετά την υπο¬ 
βολή και τον έλεγχο του Ετήσιου Σχεδίου Συμμόρφωσης. 

Ο Διαχειριστής είναι υπεύθυνος για τη διενέργεια 
των απαραίτητων ελέγχων μετά την υποβολή των 


υλοποιηθέντων μέτρων στο Σύστημα Μέτρησης, Παρα¬ 
κολούθησης, Ελέγχου και Επαλήθευσης. Επιπρόσθετα, ο 
Διαχειριστής θα ελέγχει μεταξύ άλλων την ορθότητα της 
μέτρησης της εξοικονομηθείσας ενέργειας και τις εκτιμού- 
μενεςτιμές, την εμφάνιση ενδεχόμενων ακραίων εκτιμή¬ 
σεων εξοικονόμησης ενέργειας και την ενδεχόμενη διπλο- 
μέτρηση παρεμβάσεων στο πλαίσιο των υλοποιηθέντων 
μέτρων βελτίωσης της ενεργειακής απόδοσης. Τέλος, ο 
Διαχειριστής θα ελέγχει τη συμμόρφωση των Υπόχρεων 
Μερών με το κριτήριο της σημαντικότητας και της προ- 
σθετικότητας στο πλαίσιο της Οδηγίας 2012/27/ΕΕ. 

Στο 2ο στάδιο προσδιορίζεται από τον Διαχειριστή 
το δείγμα στο οποίο θα εφαρμοστούν εκτενέστερες δι¬ 
αδικασίες ελέγχου και επαλήθευσης. Η κατάρτιση του 
δείγματος θα περιλαμβάνει για κάθε μέτρο ξεχωριστά 
α) συγκεκριμένες παρεμβάσεις οι οποίες έχουν κριθεί 
από τον Διαχειριστή ως μη αξιόπιστες από τα αποτελέ¬ 
σματα του προκαταρκτικού έλεγχου που πραγματοποι¬ 
ήθηκε στο πλαίσιο του 1 ου σταδίου, β) συγκεκριμένες 
παρεμβάσεις οι οποίες παρουσιάζουν ιδιαίτερα τεχνικά 

χαρακτηριστικά σύμφωνα με την κρίση του Διαχειριστή 
και γ) έναν στατιστικά σημαντικό αριθμό παρεμβάσεων, 
ώστε τελικά το δείγμα να είναι αντιπροσωπευτικό στο 
σύνολο κάθε υλοποιηθέντος μέτρου βελτίωσης της ενερ¬ 
γειακής απόδοσης. 

Στο 3ο στάδιο για το επιλεγμένο δείγμα ο Διαχειρι¬ 
στής θα διενεργήσει ενδελεχείς ελέγχους για κάθε μέτρο 
βελτίωσης της ενεργειακής απόδοσης ξεχωριστά. Κάθε 
Υπόχρεο Μέρος υποχρεούται να παρέχει διευκρινήσεις 
και να υποβάλλει συμπληρωματικά έγγραφα και στοιχεία 
εφόσον ζητηθούν από τον Διαχειριστή. 

Ο Διαχειριστής και οφείλει να ελέγξει την τήρηση των 
ποιοτικών χαρακτηριστικών των υλοποιηθέντων παρεμ¬ 
βάσεων για κάθε μέτρο βελτίωσης της ενεργειακής από¬ 
δοσης έτσι όπως έχουν δηλωθεί στο Σχέδιο Επίτευξης 
του Ετήσιου Στόχου και να επιβεβαιώσει τη διασφάλιση 
της δηλωθείσας ποιότητας για τα υλοποιηθέντα μέτρα. 

Τέλος, μετά την ολοκλήρωση και των τριών σταδίων 
του Μηχανισμού Ελέγχου και Επαλήθευσης ο Διαχει¬ 
ριστής εφαρμόζει τα αποτελέσματα του ελέγχου στο 
σύνολο των παρεμβάσεων κάθε υλοποιηθέντος μέτρου 
βελτίωσης της ενεργειακής απόδοσης, ώστε να προσδι¬ 
οριστεί η επαληθευμένη εξοικονόμηση ενέργειας. 

ΠΑΡΑΡΤΗΜΑ III 

Μηχανισμός Μέτρησης και Παρακολούθησης 

Ο Μηχανισμός Μέτρησης και Παρακολούθησης απο¬ 
σκοπεί στην αποτελεσματική μέτρηση και παρακο¬ 
λούθηση των υλοποιηθέντων μέτρων βελτίωσης της 
ενεργειακής απόδοσης, τα οποία υλοποιούνται από τα 
Υπόχρεα Μέρη στο πλαίσιο εφαρμογής του Καθεστώτος. 

Οι προβλεπόμενες διαδικασίες του Μηχανισμού Μέ¬ 
τρησης και Παρακολούθησης θα πραγματοποιούνται 
μέσω του Πληροφοριακού Συστήματος Μέτρησης και 
Παρακολούθησης, το οποίο θα λειτουργεί και θα συντη¬ 
ρεί ο Διαχειριστής. 

ΠΑΡΑΡΤΗΜΑ IV 


Η υποβολή των μέτρων βελτίωσης της ενεργειακής 
απόδοσης θα πραγματοποιείται αποκλειστικά μέσω του 
Πληροφοριακού Συστήματος Μέτρησης και Παρακο¬ 
λούθησης. 

Η μέτρηση της εξοικονομηθείσας ενέργειας από τα 
επιλέξιμα μέτρα βελτίωσης της ενεργειακής απόδοσης 
γίνεται αποκλειστικά από τους 26 τύπους υπολογισμού 
«από τη βάση στην κορυφή» που έχουν αναπτυχθεί από 
τον Διαχειριστή. 

Τα μέτρα βελτίωσης της ενεργειακής απόδοσης 
που υλοποιούν τα Υπόχρεα Μέρη πρέπει να είναι επι¬ 
λέξιμα σύμφωνα με τις απαιτήσεις του Αρθρου 9 του 
ν. 4342/2015, ενώ κάθε μέτρο βελτίωσης της ενεργει¬ 
ακής απόδοσης έχει μια προκαθορισμένη διάρκεια 
ζωής. 

Στον ιστοχώρο του Υπουργείου Περιβάλλοντος και 
Ενέργειας παρατίθενται ενδεικτικοί κατάλογοι μέτρων 
βελτίωσης της ενεργειακής απόδοσης για συγκεκριμέ¬ 
νους τομείς τελικής κατανάλωσης (οικιακός, τριτογενής, 
βιομηχανικός και μεταφορών), ενώ για κάθε μέτρο βελ¬ 
τίωσης της ενεργειακής απόδοσης παρέχεται πληρο¬ 
φόρηση αναφορικά με τον τύπο υπολογισμού «από τη 
βάση στην κορυφή» και τη διάρκεια ζωής που πρέπει να 
χρησιμοποιηθούν. 

Σε περίπτωση κατά την οποία κριθεί σκόπιμη η προ¬ 
σθήκη νέου μέτρου βελτίωσης της ενεργειακής απόδο¬ 
σης από ένα Υπόχρεο Μέρος, πρέπει να γίνει κατάλληλο 
αίτημα στον Διαχειριστή συμπεριλαμβανομένης πρό¬ 
τασης αναφορικά με τον τύπο υπολογισμού «από τη 
βάση στην κορυφή» και τη διάρκεια ζωής που πρέπει 
να χρησιμοποιηθούν. 0 Διαχειριστής αξιολογεί το αίτημα 
και σε περίπτωση αποδοχήςτου αιτήματος δημοσιοποι¬ 
εί το νέο μέτρο βελτίωσης της ενεργειακής απόδοσης 
συμπεριλαμβανομένης του αντίστοιχου τύπου υπολο¬ 
γισμού «από τη βάση στην κορυφή» και της διάρκειας 
ζωής του. 


Πίνακας: Υποβαλλόμενα στατιστικά δεδομένα από τα Υπόχρεα Μέρη. 


Ενεργειακό προϊόν 

Ηλεκτρική ενέργεια 

Υπόχρεο Μέρος 


Έτος Αναφοράς 


Περιφέρεια 

1) Ανατολική Μακεδονία και Θράκη, 2) Κεντρική Μακεδονία, 3) Δυτική Μακεδονία, 4) 
Ήπειρος, 5) Θεσσαλία, 6) Ιόνιοι Νήσοι, 7) Δυτική Ελλάδα, 8) Στερεά Ελλάδα, 9) Αττική, 
10) Πελοπόννησος, 11) Βόρειο Αιγαίο, 12) Νότιο Αιγαίο, 13) Κρήτη 

Τομέας τελικής 
κατανάλωσης 

1) Οικιακός, 2) Τριτογενής, 3) Βιομηχανικός, 4) Μεταφορές, 5) Αγροτικός, 6) Αοιπά 

Πλήθος μετρητών 

Σύνολο μετρητών για κάθε υποκατηγορία 

Ετήσιο εύρος ενέργειας 

Κατανάλωση οικιακού τομέα: 1) μικρότερη των 1000 ΚΙΛ/Ει, 2) 1000-2500 ΙάΛ/Η, 

3) 2500-5000 Κ\Λ/Ιιι, 4) 5000-15000 Κ\Λ/Μ, 5) μεγαλύτερη των 15000 Κ\Λ/Η 
Κατανάλωση βιομηχανικού τομέα: 1) μικρότερη των 20 ΜΙΛ/Ει, 2) 20-500 

Μ\Λ/Η, 3) 500-2000 Μ1Λ/Η, 4) 2000- 20000 Μ1Λ/Η, 5) 20000-70000 ΜΙΛ/Η, 

6) 70000-150000 Μ1Λ/Η, 7) μεγαλύτερη των 15000 Μ1Λ/Η 

Κατανάλωση τριτογενή τομέα 1) μικρότερη των 20 ΜΪΑ/Ει, 2) 20-50 ΜΪΑ/Ει, 

3) 50-100 Μ\Λ/Η, 4) 100-300 Μ1Λ/Η, 5) 300-500 Μ1Λ/Η, 6) 500-1000 Μ\Λ/Ει, 

7) μεγαλύτερη των 1000 ΜΪΑ/Ει 

Λοιποί τομείς: Χωρίς κατηγοριοποίηση 

Είδος τάσης 

1) Χαμηλή, 2) Μεσαία, 3) Υψηλή 

Κατανάλωση αέργου 
ισχύος (Μ\/3ΐΉ) 

Σύνολο κατανάλωσης για κάθε υποκατηγορία 

Κατανάλωση ενέργειας 
(Μ\Λ/ή) 

Σύνολο κατανάλωσης για κάθε υποκατηγορία 


Ενεργειακό προϊόν 

Φυσικό αέριο 

Υπόχρεο Μέρος 


Έτος Αναφοράς 


Περιφέρεια 

1) Ανατολική Μακεδονία και Θράκη, 2) Κεντρική Μακεδονία, 

3) Δυτική Μακεδονία, 4) Ήπειρος, 5) Θεσσαλία, 6) Ιόνιοι Νήσοι, 

7) Δυτική Ελλάδα, 8) Στερεά Ελλάδα, 9) Αττική, 10) Πελοπόννησος, 

11) Βόρειο Αιγαίο, 12) Νότιο Αιγαίο, 13) Κρήτη 

Τομέας τελικής 
κατανάλωσης 

1) Οικιακός, 2) Τριτογενής, 3) Βιομηχανικός, 4) Μεταφορές, 

5) Αγροτικός, 6) Λοιπά 

Πλήθος μετρητών 

Σύνολο μετρητών για κάθε υποκατηγορία 

Ετήσιο εύρος ενέργειας 

Κατανάλωση οικιακού τομέα: 1 )μικρότερη των 20 Οϋ, 2) 20-200 0.1, 

3) μεγαλύτερη των 200 Οϋ 

Κατανάλωση βιομηχανικού τομέα: 1)μικρότερη των 1000 Οϋ, 2) 1000-10000 
<υ, 3) 10000-100000 βχ 4) 100000-1000000 <υ, 5) 1000000-4000000 <υ, 6) με¬ 
γαλύτερη των 4000000 Έϋ 

Κατανάλωση τριτογενή τομέα 1) μικρότερη των 500 0.1, 2) 500-2000 0.1, 

3) 2000-5000 6.1, 4) μεγαλύτερη των 5000 Έϋ 

Λοιποί τομείς: Χωρίς κατηγοριοποίηση 

Διανεμόμενες 

ποσότητες(Νιτι3) 

Σύνολο διανεμηθείσας ποσότητας για κάθε υποκατηγορία 

Κατανάλωση ενέργειας (Μ\Λ/ή) 

Σύνολο κατανάλωσης για κάθε υποκατηγορία 


Ενεργειακό προϊόν 

Πετρελαιοειδή 

Υπόχρεο Μέρος 


Έτος αναφοράς 


Περιφέρεια 

1) Ανατολική Μακεδονία και Θράκη, 2) Κεντρική Μακεδονία, 3) Δυτική 
Μακεδονία, 4) Ήπειρος, 5) Θεσσαλία, 6) Ιόνιοι Νήσοι, 7) Δυτική Ελλάδα, 

8) Στερεά Ελλάδα, 9) Αττική, 10) Πελοπόννησος, 11) Βόρειο Αιγαίο, 

12) Νότιο Αιγαίο, 13) Κρήτη 

Τομέας τελικής 
κατανάλωσης 

1) Οικιακός, 2) Τριτογενής, 3) Βιομηχανικός, 4) Μεταφορές, 5) Αγροτικός, 6) 

Λοιπά 

Τύπος προϊόντος 

1) Βενζίνες αυτοκινήτων, 2) καύσιμα αεροπλάνων-κηροζίνη, 3) πετρέλαιο κίνη¬ 
σης 4) πετρέλαιο θέρμανσης 5) μαζούτ, 6) υγραέριο, 7) νάφθα, 8) κωκ 

Διανεμόμενες ποσότητες 
(Ιΐ, ιη3, ΐη) 

Σύνολο διανεμηθείσας ποσότητας για κάθε υποκατηγορία 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 28 Μαρτίου 2017 
Ο Υπουργός 

ΓΕΩΡΓΙΟΣ ΣΤΑΘΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 

































